Belgia i Eurovision Song Contest

**Belgia debuterte i den første utgaven av** **Eurovision Song Contest** i 1956 og har bare vært fraværende tre ganger siden: i 1994, 1997 og 2001. Alle tre gangene skyldtes fraværet dårlige plasseringer årene før. Belgia har vunnet konkurransen én gang, da 13 år gamle Sandra Kim vant med «J'aime la vie» i Bergen i 1986. Belgia har deltatt 65 ganger og har kommet på sisteplass åtte ganger i Eurovision Song Contest.

## Historikk
Belgia er et av syv land som deltok i den aller første utgaven av Eurovision Song Contest i Lugano i 1956. Siden deltok Belgia hver eneste år frem til 1994, da landet ikke var kvalifisert på grunn av sisteplassen året før.  

Deltakelsen og ansvaret for å velge landets bidrag har siden starten gått på rundgang mellom den franskspråklige kringkasteren RTBF og den flamske kringkasteren VRT. Det betyr at landet sang vekselvis på fransk og nederlandsk frem til 1999, da språkregelen ble opphevet. Siden da har de fleste belgiske bidrag blitt fremført på engelsk, to ganger har landets bidrag også blitt sunget på et oppdiktet språk. Mens VRT har pleid å velge landets bidrag gjennom en nasjonal finale, *[[Eurosong (Belgia)|Eurosong]]*, har vallonske RFTB stort sett valgt sang og artist internt. Historisk har RTBFs bidrag gjort det langt bedre enn VRTs. Seieren og begge andreplassene kom fra RTBF, mens hele seks av åtte sisteplasser kom fra VRT. Flanderns beste plassering er to sjetteplasser. 

Begge kringkasterne sender Eurovision Song Contest hvert år i Belgia. Kanalene har hver sine kommentatorer og bruker separate telefonnumre når seerne skal ringe inn og stemme i konkurransen. Fans, seere og politikere har flere ganger ytret ønske om at RTBF og VRT skal samarbeide om landets deltakelse, men inntil videre går ansvaret fortsatt på rundgang mellom de to kringkasterne.

### Sisteplasser og seier

Belgia har tradisjonelt hatt moderat suksess i konkurransen, ikke ulikt Norges innsats. Som med Norge, begynte landet med en serie topp ti-plasseringer, før to sisteplasser fulgte på rad i 1961 og 1962. En tredje sisteplass kom i 1965. Den mest kjente sisteplassen kom i 1993, da Barbara Dex sang «Iemand als jij». Det er imidlertid ikke plasseringen i seg selv som har fått mest oppmerksomhet, snarere Dex' selvsydde kreasjon, som senere ble opphavet til Barbara Dex Award – en årlig pris som deles ut til konkurransens verst kledde.

Tross sisteplassene har Belgia også gjort det bra i konkurransen. Landet har to andreplasser fra 1978 og 2003, og i 2003 ledet Belgia helt til siste land stemte. Til slutt vant Tyrkia konkurransen, bare to poeng foran Belgias «Sanomi». Landets første og hittil eneste seier kom i Bergen i 1986, med Sandra Kim og «J'aime la vie». Selv påsto Kim at hun var 14 år, men etter konkurransen kom det frem at hun bare var 13 år. Noen år senere innførte Den europeiske kringkastingsunion 16-års aldersgrense for å delta, og dermed vil Kim forbli den yngste vinneren gjennom tidene.

Som følge av seieren i 1986 ble Eurovision Song Contest 1987 avholdt i Belgias hovedstad, Brussel. 

### Oppsving fra 2010
Etter innføringen av semifinaler i 2004 hadde Belgia en svak start. I perioden 2005–2014, klarte landet bare å ta seg til finale ved to av ti anledninger. Et unntak i denne svake perioden kom i Oslo i 2010, da Tom Dice vant sin semifinale og endte på en sjetteplass i finalen – landets beste plassering siden 2003, og den beste flamske plasseringen noen gang.  

Fra 2015 innledet Belgia en langt sterkere periode i konkurransen. Loïc Nottet fikk en fjerdeplass i 2015, og året etter ble Laura Tesoro nummer ti i finalen. En ny fjerdeplass fulgte med Blanche i 2017. Dette var første gang siden 1978 at Belgia oppnådde flere topp ti-plasseringer på rad. Loïc Nottet ble nummer to i sin semifinale, Laura Tesoro ble nummer tre i sin semifinale og Blanche ble nummer fire i sin semifinale. 

Serien med gode plasseringer fikk imidlertid en brå slutt i 2018 og 2019, da landet ikke kvalifiserte seg til finalen. I 2021 var Belgia tilbake i finalen med bandet Hooverphonic. Også i 2022 og 2023 kvalifiserte landet seg til finalen. I 2023 endte Gustaph på syvendeplass, det nest beste flamske resultatet i konkurransen gjennom tidene.

## Deltakere
Under er en liste over Belgias deltakere, plasseringer og poeng i konkurransen siden debuten i 1956.

## Stemmegivning
Lenge var Belgia det landet som hadde gitt flest poeng til Norge, men etter innføringen av telefonavstemning har de nordiske landene gått forbi. Siden 1957 har Belgia gitt og fått flest poeng fra. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Merk: Tabellene over er bare basert på poeng avgitt i finalene. Stemmer avgitt i semifinalene er ikke tatt med.

## Eurovision Song Contest i Belgia

## Kommentatorer og poengopplesere
Både vallonske RTBF og flamske VRT sender Eurovision Song Contest hvert år i Belgia. 

## Galleri

Fil:Eurovision Song Contest 1958 - Fud Leclerc.png|Fud Leclerc i Hilversum 1958
Fil:Eurovision Song Contest 1970 - Jean Vallée.jpg|Jean Vallée i Amsterdam 1970
Fil:Eurovision Song Contest 1976 rehearsals - Belgium - Pierre Rapsat 5.png|Pierre Rapsat i Haag 1976
Fil:Eurovision Song Contest 1980 - Telex.jpg|Telex i Haag 1980
Fil:Xandee - Belgium 2004.jpg|Xandee i Istanbul 2004
Fil:ESC 2007 Belgium - KMG - LovePower.jpg|KMG i Helsingfors 2007
Fil:ESC 2008 - Belgium - Ishtar, 1st semifinal.jpg|Ishtar i Beograd 2008
Fil:ESC2013 - Belgium 03.jpg|Roberto Bellarosa i Malmö 2013
Fil:ESC2014 - Belgium 08.jpg|Axel Hirsoux i København 2014
Fil:20150515 ESC 2015 Loïc Nottet 6372.jpg|Loïc Nottet i Wien 2015
Fil:ESC2016 - Belgium 12.jpg|Laura Tesoro framfører «What's the Pressure» i Stockholm (2016)
Fil:Blanche (Belgium). Photo 380.jpg|Blanche framfører «City Lights» i Kyiv (2017)
Fil:ESC2018 - Belgium 04.jpg|Sennek framfører «A Matter Of Time» i Lisboa (2018)
Fil:ESC2019-Belgium.jpg|Eliot i Tel Aviv i 2019.
Fil:ESC 2021 Rotterdam 1st Semi Jury Show Belgium.jpg|Hooverphonic på scenen i Rotterdam i 2021.
Fil:Eurovision 2022 - Semi-final 2 - Belgium - Jérémie Makiese (02).jpg|Jérémie Makiese på scenen i Torino i 2022.
Fil:Eurovision 2023 - Jury Final - Belgium - Gustaph (03).jpg|Gustaph representerte Belgia i Liverpool i 2023.
Fil:Mustii_Eurovision_Song_Contest_2024_Semi_2_01.jpg|Mustii under semifinale 2 i Malmö i 2024.


## Se også
* Belgia i Junior Eurovision Song Contest
## Referanser